Vys vaira i vaira var just rudiņi. Pec pōrs dīnom jau sōksīs jaunais mōceibu gods :( Vosora proskrāja kai vīns strāčeits. Jau divejis nedeļas strōdoju. Ja tū var nūsaukt par dorbu. Škola vāļ nav kōrteibā — vysur bardaks, ceļtnīki raun, putekļi, krōsas smoka. Vysi datori un goldi munā kabinetā stōv manis īpakōti pļāvī. Kod vareišu izpakōt un gatavōt jaunajam godam — nazynu. Naīšu jau īspringt. Nav i navajag.
Progōjušā nedeļī siedieju kursūs. Tai i ir — siedieju. Švakōkī kursi, kaidūs asu bejs. Lekceja 4 dīnu garumā. Tēmai ar mani un klōtasušajim školotojim nikaida sakara. Iznīkōtas vysmoz 720 cylvākstundes. Vāļ vīna nadyžan gudra bōba, kurai sakōps golvā vysu laiku apsauce klōtasūšūs, ja gribēja izasaceit, voi vīnkōrši pa klusū pazarunōt ar kolēģim. Kurva, bļa!
Niuļa, gaidūt uz sovu kabinetu, taisu papeirus stipendejai uz 3.kvalitātes pakōpi. Ls 400 ari nauda. Vāļ asu nūspiers ideju nu IKEA kataloga un seikajam taisu krāslu. Nu ūša. Vīgls i smuks. Cerams, ka byus ari ārts un praktisks.
Nu tai. Niuļa “ēterā” byušu cieškōk. Maņ ir daudzi jaunumu, par kū pastōstēt, bet vajag nūbrīst.
ltg_Latn ltg_Latn ltg_Latn ltg_Latn